ការសំភាសន៍របស់អ៊ុំស្រី ខឹម រ៉ូ

ក៖ អ្នកដែរសំភាសន៍គេមានឈ្មោះថា ជាង ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថា ខឹម រ៉ូ៕

ការសង្ខេបប្រវត្តិរបស់ អ៊ុំស្រី ខឹម រ៉ូ

អ៊ុំស្រី ខឹម រ៉ូ មានអាយុ65ឆ្នាំ នៅក្នុងឆ្នាំ2018

អ៊ុំស្រី ខឹម រ៉ូ មានភេទស្រី

អ៊ុំស្រី ខឹម រ៉ូ មានទីលំនៅបច្ចុប្បន្ននៅ ភូមិស្រីស្នម ឃុំព្រែកកំពិស ស្រុកដង្កោ ខ័ណ្ឌដង្កោ រាជធានីភ្នំពេញ

ក៖ ចឹងជាដំបូងខ្ញុំអរគុណច្រើនអ៊ុំដែរបានអោយខ្ញុំពិភាក្សាជាមួយយាយដែរទាក់ទងពីប្រវត្តិរបស់អ៊ុំ ហើយការសំភាសន៍ទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាមានគោលបំណងចង់រក្សាពីប្រវត្តិរបស់ប្រជាជនខ្មែរ ដើម្បីទុកអោយកូនចៅជំនាន់ក្រោយៗៗអោយពួកគាត់ បានស្គាល់នឹងបានដឹងពីប្រវត្តិរបស់ឪពុកម្ដាយនឹង ប្រវត្តិរបស់ដូនតាហើយនៅពេលដែរខ្ញុំបានសំភាសន៍អ៊ុំមួយនេះទៅក្នុងវេបសាយរបស់សាលាចឹងដោយសារតែវេបសាយដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងនៅពេលដែរខ្ញុំបានសំភាសន៍អ៊ុំហើយខ្ញុំនឹងដាក់ការសំភាសន៍ទាំងអស់នេះទៅក្នុងវេបសាយរបស់សាលា ចឹងសំរាប់អ៊ុំយល់ព្រមដើម្បីអោយខ្ញុំដាក់ការសំភាសន៍ទាំងអស់នេះទៅក្នុងវេបសាយរបស់សាលា ដែរទេអ៊ុំ?

ខ៖ ខ្ញុំយល់ព្រម

ក៖ បាទចឹងសំរាប់ខ្ញុំជាអ្នកសំភាសន៍អ៊ុំខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរ ខ្ញុំបានសំភាសន៍អ៊ុំគឺនៅថ្ងៃទី19ខែ4 ឆ្នាំ2018 ហើយឡើងនៅភូមិម្ដងទៀតអ៊ុំនៅភូមិអីគេដែរអ៊ុំ?

ខ៖ ភូមិស្រីស្នម

ក៖ ភូមិស្រីស្នម ឃុំ?

ខ៖ ឃុំព្រែកកំពិស

ក៖ ឃុំព្រែកកំពិស ស្រុក?

ខ៖ នៅខ័ណ្ឌដង្កោ ស្រុកដង្កោ

ក៖ ខ័ណ្ឌដង្កោ ស្រុកដង្កោដែរហោសអ៊ុំ?

ខ៖ ចា៎!!រាជធានីភ្នំពេញ

ក៖ បាទអ៊ុំចឹងសំរាប់ឈ្មោះពេញរបស់អ៊ុំនឹងមានឈ្មោះអីគេដែរអ៊ុំ?

ខ៖ ឈ្មោះខឹម រ៉ូ

ក៖ ឈ្មោះ ខឹម រ៉ូ?

ខ៖ ចា៎!!

ក៖ ចុះមានឈ្មោះហៅក្រៅទេអ៊ុំ?

ខ៖ អត់មានទេ

ក៖ ចុះកាលពីក្មេងនឹងមាននរណាហៅអ៊ុំអីផ្សេងដែរទេ?

ខ៖ អត់ផងនឹង

ក៖ បាទចុះសព្វថ្ងៃនឹងអ៊ុំអាយុប៉ុន្មានដែរអ៊ុំ?

ខ៖ ខ្ញុំអាយុ65ឆ្នាំ

ក៖ ចុះអ៊ុំកើតនៅថ្ងៃខែឆ្នាំណាដែរអ៊ុំ?

ខ៖ ខ្ញុំអត់ចាំផងគ្រាន់តែដឹងថាឆ្នាំមមែ

ក៖ ចឹងណអ៊ុំណ?

ខ៖ ចា៎!!

ក៖ ចុះថ្ងៃខែអ៊ុំអត់ចាំដែរ?

ខ៖ អត់

ក៖ ចឹងអ៊ុំកើតនៅឆ្នាំ1953?

ខ៖ ចា៎!!

ក៖ អ៊ុំកើតនៅភូមិអី ឃុំអីដែរអ៊ុំ?

ខ៖ ឃុំជើងកែប ស្រុកកណ្ដាលស្ទឹង នៅខេត្តកណ្ដាល

ក៖ ចុះឃុំអ៊ុំ ឃុំអីគេដែរអ៊ុំ?

ខ៖ ឃុំជើងកែប

ក៖ ឃុំជើងកែបដែរហោសអ៊ុំ?

ខ៖ ចា៎!!

ក៖ ចុះសំរាប់អ៊ុំ?

ខ៖ ភូមិប្រជុំអង្គ ឃុំជើងកែប

ក​៖ អូ៎!!ភូមិប្រជុំអង្គ?

ខ៖ ចា៎!!ភូមិប្រជុំអង្គ ឃុំជើងកែប

ក៖ ស្រុកកណ្ដាលស្ទឹង ខេត្តកណ្ដាល?

ខ៖ ស្រុកកណ្ដាលស្ទឹង ខេត្តកណ្ដាល

ក៖ បាទអ៊ុំ ចុះសំរាប់អ៊ុំមានបងប្អូនចំនួនប៉ុន្មាននាក់ដែរអ៊ុំ?

ខ៖ ខ្ញុំអត់មានទេខ្ញុំមានតែម្នាក់ឯងគត់

ក៖ អើរមានតែម្នាក់ឯងតែម្ដងហោសអ៊ុំ?

ខ៖ ចា៎!!មានម្នាក់ឯង

ក៖ ចឹងមានន័យថាអ៊ុំជាកូនទោលណអ៊ុំ?

ខ៖ ចា៎!!

ក៖ ចុះសំរាប់ចឹងអ៊ុំអត់មានអនុស្សាវរីយ៍អីជាមួយបងប្អូនទេហោសអ៊ុំ ដោយសារតែអ៊ុំមានតែម្នាក់ឯង?

ខ៖ ចា៎!!

ក៖ អូ៎!!បាទអ៊ុំចុះសំរាប់ឪពុករបស់អ៊ុំនឹងមានឈ្មោះអីគេដែរអ៊ុំ?

ខ៖ ឪពុកនឹងឈ្មោះខឹម

ក៖ មានឈ្មោះអីគេខឹមអ៊ុំ?

ខ៖ ឈ្មោះ ខុយ ខឹម

ក៖ ហើយចុះឥឡូវនឹងគាត់?

ខ៖ ឥឡូវនឹងគាត់ស្លាប់ហើយ

ក៖ អូ៎!!គាត់ស្លាប់នឹងគាត់អាយុប៉ុន្មានដែរទៅអ៊ុំ?

ខ៖ គាត់អាយុប៉ុន្មានទេចង់ចិតជាងដែរហើយនឹង

ក៖ គាត់អាយុចិតជាងណអ៊ុំ?

ខ៖ ចា៎!!

ក៖ អូ៎!!បាទចុះសំរាប់ម្ដាយរបស់អ៊ុំនឹងគាត់មានឈ្មោះអីគេដែរអ៊ុំ?

ខ៖ ឈ្មោះប៉ាង រឹម

ក៖ ចុះគាត់អាយុប៉ុន្មានដែរហើយឥឡូវនឹង?

ខ៖ គាត់អាយុ84ឆ្នាំ

ក៖ គាត់អាយុ84ឆ្នាំណអ៊ុំណ?

ខ៖ ចា៎!!

ក៖ ចុះយាយគាត់កើតនៅណាដែរអ៊ុំ?

ខ៖ យាយគាត់កើតនៅអើរប្រជុំអង្គនឹងដែរ

ក៖ អូ៎!!ចុះតា តាគាត់កើតនៅណាដែរទៅអ៊ុំ?

ខ៖ គាត់កើតនៅជាមួយគា្នស្រុកជាមួយគា្ន ភូមិជាមួយគា្ន

ក៖ អូ៎!!ចឹងមានន័យថាគាត់យកអ្នកស្រុកភូមិជាមួយគា្នណអ៊ុំ?

ខ៖ ចា៎!!អ្នកស្រុកភូមិជាមួយគា្ន

ក៖ បាទ!!ហើយចុះអ៊ុំកាលឪពុករបស់គាត់នៅរស់នឹងគាត់រកស៊ីអីគេសំរាប់ចិញ្ចឹមគ្រួសារ នឹងចិញ្ចឹមដែរអ៊ុំ?

ខ៖ គាត់រត់ស៊ីខ្លូគាត់អីនេះចឹងកាលពីសង្គមចាស់ហាស

ក៖ បាទ!!អ៊ុំបាទ?

ខ៖ ចា៎!!គាត់រត់ស៊ីខ្លូ គាត់នេះចឹងទៅគាត់ទៅរត់ស៊ីខ្លូនៅភ្នំពេញចឹងទៅ បួន ដប់ថ្ងៃអីនឹងគាត់មកម្ដងចឹងទៅ

ក៖ អូ៎!!គាត់ទៅកណ្ដាលស្ទឹងចឹងទៅ?

ខ៖ អត់គាត់ទៅភ្នំពេញចឹងទៅដល់ពេលដែរបួន ដប់ថ្ងៃបានគាត់មកផ្ទះម្ដង

ក៖ អូ៎!!បាទអ៊ុំ?

ខ៖ ចា៎!!

ក៖ គាត់រត់តែស៊ីខ្លូគាត់អត់មានធ្វើអីផ្សេងទៀតណាហីអ៊ុំ?

ខ៖ អត់មានទេអត់មានធ្វើអីទេ

ក៖ មួយនឹងកាលពីជំនាន់?

ខ៖ ជំនាន់សីហនុ

ក៖ អូ៎!!បាទអ៊ុំចុះឪពុករបស់អ៊ុំនឹងគាត់កាចរឺមួយក៏ស្លូតដែរអ៊ុំ?

ខ៖ អើរគាត់ស្លូតដែរ

ក៖ គាត់ស្លូតណអ៊ុំណ?

ខ៖ ចា៎!!

ក៖ ចុះម្ដាយរបស់អ៊ុំវិញគាត់?

ខ៖ ម្ដាយនឹងរៀងកាចបន្តិច

ក៖ គាត់រៀងកាច?

ខ៖ ឥឡូវនឹងក៏គាត់កាចដែរ

ក៖ អូ៎!!ហើយចុះគាត់កាលពីមុនគាត់ធ្វើអីគេសំរាប់ចិញ្ចឹមជីវិតដែរអ៊ុំ?

ខ៖ កាលពីដើមគាត់ធ្វើស្រែ

ក៖ គាត់ធ្វើស្រែណអ៊ុំ?

ខ៖ ចា៎!!ដល់ពេលដែរគាត់ធ្លាក់ពីលើផ្ទះបាក់ជើងចឹងទៅបានគាត់នៅមួយកន្លែងចឹងទៅ

ក៖ អូ៎!!បាទអ៊ុំបាទ?

ខ៖ ចា៎!!ចឹង

ក៖ ចុះអ៊ុំធ្លាប់មានអនុស្សាវរីយ៍អីជាមួយឪពុកម្ដាយរបស់អ៊ុំកាលនៅជាមួយគា្នដែរទេ លក្ខណះទៅស្រែរឺក៏ធ្វើអីជាមួយគា្នចឹងហាស?

ខ៖ កាលខ្ញុំជាមួយម៉ែរបស់ខ្ញុំពីព្រោះគាត់ធ្លាក់ពីលើផ្ទះមកនឹងតាំងពីខ្ញុំនឹងនៅក្នុងពោះ

ក៖ អូ៎!!ចឹងអ៊ុំ?

ខ៖ ដល់ពេលចឹងគាត់នៅតែមួយកន្លែងនឹងតែម្ដង

ក៖ ប៉ុន្តែអ៊ុំអត់មានបញ្ហាអីទេ?

ខ៖ ចា៎!!

ក៖ ចង់និយាយថាអ៊ុំគាត់ធ្លាក់ចឹងមកអ៊ុំអត់មានបញ្ហាអីទេ?

ខ៖ អត់មានបញ្ហាអីទាំងអស់

ក៖ ខ្ពស់មែនអ៊ុំ?

ខ៖ ធ្លាក់នឹងកំពស់នឹងដែរ

ក៖ អូ៎!!?

ខ៖ ហើយគាត់ធ្លាក់មកនឹងទាល់តែមកដល់ដីបានគាត់ដឹងខ្លួន

ក៖ អូ៎!!

ខ៖ ដល់ពេលដែរដឹងខ្លួនអាត្រកៀកវានេះវាត្រូវជ្រោះគា្ន

ក៖ បាទអ៊ុំបាទ?

ខ៖ ពេលដែរជ្រោះគ្នានឹងគេប្រុងដកអានឹងអោយវាត្រង់គាត់ស្រែថាកុំអោយដកបើដកនឹង ងាប់កូនរបស់ខ្ញុំហើយ

ក៖ អូ៎!!ប៉ុន្តែពេលណុងគាត់ធ្លាក់ណុងគាត់នៅអាយុប៉ុន្មានដែរ?

ខ៖ គាត់នៅអាយុប្រហែលជាម៉្ភៃជាង រឺជិតសាមអីនឹង

ក៖ អូ៎!!នៅក្រមុំនៅឡើយហោសមីង?

ខ៖ អត់ទេគាត់មានប្ដីតាំងពីអាយុ14ឆ្នាំទៅ15ឆ្នាំនឹងហាស

ក៖ បាទអ៊ុំបាទ?

ខ៖ ចា៎!!

ក៖ ចឹងមានន័យថាគាត់ធ្លាក់នឹងអស់ជិត50ឆ្នាំហើយចឹង?

ខ៖ ចា៎!!ចូល50ឆ្នាំហើយ

ក៖ អូ៎!!បាទអ៊ុំបាទ ចុះសំរាប់ម្ដាយរបស់អ៊ុំនឹងគាត់មានធ្លាប់ប្រាប់ពីប្រវត្តិរបស់គាត់កាលពីនៅក្មេងទៅអ៊ុំ ដែរទេអ៊ុំ?

ខ៖ គាត់ប្រាប់ដែរនឹងគាត់ថាគាត់ពីដើមនឹង ម៉ែគាត់ហើយនឹងឪពុកគាត់នឹងទៅរត់ស៊ីខ្លូ ម្ដាយរបស់គាត់នឹងដឹងតែពីរឿងធ្វើនុំបញ្ចុះ អស់ពីធ្វើនុំបញ្ចុះចឹងទៅគាត់ធ្វើជ្រួកគាត់រែកដើរលក់ ដើរដូរគាត់ចំណែកនៅក្នុងផ្ទះគាត់ធ្វើអីៗៗនៅក្នុងផ្ទះនឹងលើគាត់ទាំងអស់នឹង

ក៖ អូ៎!!ចឹងណអ៊ុំណ?

ខ៖ ចា៎!!

ក៖ ហើយចុះឪពុករបស់អ៊ុំវិញគាត់មានធ្លាប់ប្រាប់ពីប្រវត្តិរបស់គាត់កាលពីនៅក្មេងទៅអ៊ុំដែរទេ?

ខ៖ បានថាចឹងខ្ញុំមិនសូវដឹងទេរឿងឪពុក បានថាមិនសូវដឹងរឿងឪពុកពីព្រោះម្ដាយរបស់ខ្ញុំធ្លាក់ពីលើផ្ទះ នឹងឪពុករបស់ខ្ញុំនឹងចុះចោលម៉ែរបស់ខ្ញុំ

ក៖ អូ៎!!ចឹងមានន័យថាយាយនៅចិញ្ចឹមកូនចៅរហូត?

ខ៖ ចា៎!!

ក៖ ទោះគាត់ធ្លាក់ក៏ដោយ?

ខ៖ ទោះណែគាត់បាក់ជើងក៏ដោយទៅឪពុករបស់ខ្ញុំនឹងគាត់ថាម៉ែរបស់ខ្ញុំនឹងអស់សង្ឃឹមតទៅមុខហាស

ក៖ បាទ!!អ៊ុំ?

ខ៖ គាត់ចុះចោលបណ្ដោយ

ក៖ អូ៎!!

ខ៖ ម៉្លោះហើយខ្ញុំរឿងឪពុកនឹងមិនសូវបានថិតថេរមិនសូវបានអីនេះទេ

ក៖ បាទៗៗ!!អ៊ុំបាទ

ខ៖ វាចឹងហាស

ក៖ បាទអ៊ុំបាទត្រូវហើយអ៊ុំ ចុះសំរាប់អ៊ុំគិតថាយាយតាខាងឪពុកនឹងអ៊ុំមានស្គាល់ឈ្មោះគាត់ដែរទេចឹង?

ខ៖ ខ្ញុំស្គាល់

ក៖ គាត់ឈ្មោះអីគេដែរទៅអ៊ុំ?

ខ៖ គាត់យាយឈ្មោះសៀង តាឈ្មោះខុយ

ក៖ ខាងឪពុកណអ៊ុំ?

ខ៖ ចា៎!!

ក៖ ចុះយាយតាខាងម្ដាយអ៊ុំ?

ខ៖ យាយតាខាងម្ដាយយាយឈ្មោះស៊ឹម ប៉ាអាហេងចាក់ទឹកបន្តិចទៅ ម្ដាយឈ្មោះស៊ឹម ឪពុកឈ្មោះប៉ាង

ក៖ អូ៎!!យាយតាខាងម្ដាយគាត់កើតនៅណាដែរអ៊ុំមានដឹងទេ?

ខ៖ អត់ដឹងអត់បានសួរផង

ក៖ យាយតាក៏អត់ដឹងដែរណអ៊ុំ?

ខ៖ យាយតាខាងឪពុកក៏អត់ដឹង

ក៖ អូ៎!!បាទអ៊ុំបាទ ចុះសំរាប់អ៊ុំមករស់នៅនឹងយូរនៅអ៊ុំ?

ខ៖ ចា៎!!?

ក៖ អ៊ុំមករស់នៅនឹងយូរនៅអ៊ុំ?

ខ៖ នៅនេះទើបតែបាន4-5ឆ្នាំនឹង

ក៖ អូ៎!!បាន4-5ឆ្នាំណអ៊ុំ?

ខ៖ ចា៎!!

ក៖ ចុះសំរាប់អ៊ុំមានបងប្អូនកូនចៅ រឺមួយក៏ជីដូនមួយណាដែររស់នៅក្រៅប្រទេសទេអ៊ុំ?

ខ៖ អត់អត់មានទេ

ក៖ នៅថៃ វៀតណាមអីទៅធ្វើការអីក៏អត់មានដែរអ៊ុំ?

ខ៖ អត់មានទេ

ក៖ អូ៎!!បាទអ៊ុំ ចុះសំរាប់ស្វាមីរបស់អ៊ុំនឹងគាត់មានឈ្មោះអីគេដែរអ៊ុំ?

ខ៖ ឈ្មោះអើរខ្ញុំមានប្ដី2នាក់

ក៖ អូ៎!!ចឹង?

ខ៖ ឈ្មោះអើរនៅជំនាន់លុនណុលឈ្មោះរស់ ម៉ុនស្លាប់នៅជំនាន់ទាហ៊ាន

ក៖ បាទ!!អ៊ុំ?

ខ៖ ចា៎!!ដល់ពេលមកក្រោយនេះប្ដីឈ្មោះមាស មែនផឹកពេកខ្ញុំក៏លែងទៅតាំងពីកូននឹងនៅតូចៗៗ

ក៖ អូ៎!!អ៊ុំមានចងចាំថាប្ដីក្រោយនឹងអ៊ុំបានរៀបអាពាហ៍ពិពាហ៍នៅថ្ងៃខែឆ្នាំណាដែរអ៊ុំមានចងចាំទេ?

ខ៖ ខ្ញុំអត់ចាំផង

ក៖ អូ៎!!ចុះសំរាប់កូនបងរបស់អ៊ុំនឹងអាយុប៉ុន្មានដែរអ៊ុំ?

ខ៖ មានអាយុ35ឆ្នាំ

ក៖ អាយុ35ឆ្នាំអូចឹងមានន័យថាអ៊ុំការអស់36ឆ្នាំហើយណអ៊ុំ?

ខ៖ ដួសទឹកនឹងទៅ ចា៎?

ក៖ ចឹងមានន័យថាអ៊ុំការអស់36ឆ្នាំហើយណអ៊ុំ?

ខ៖ ចា៎!!

ក៖ ចុះនៅពេលដែរអ៊ុំបានរៀបអាពាហ៍ពិពាហ៍នឹងគិតថាឪពុកម្ដាយរបស់អ៊ុំជាអ្នករៀបចំអោយ រឺមួយក៏អ៊ុំជាអ្នកចំដោយខ្លួនឯងដែរអ៊ុំ?

ខ៖ ចា៎?

ក៖ ដោតភ្លើងនៅ?

ខ៖ ដោតហើយតើ!!

ក៖ មានភ្លើងទេ?

ខ៖ មានតើ!!

ក៖ ចុះអ៊ុំគិតថាអ៊ុំរៀបអាពាហ៍ពិពាហ៍ឪពុកម្ដាយជាអ្នករៀបចំអោយ រឺមួយអ៊ុំជាអ្នករៀបចំដោយខ្លួនឯងដែរអ៊ុំ?

ខ៖ ខ្ញុំឪពុកម្ដាយពីព្រោះពេលដែរខ្ញុំរៀបជំនាន់អាពតនឹងហាស

ក៖ បាទ!!អ៊ុំ?

ខ៖ អើរនៅជំនាន់បែកអាពត

ក៖ បាទ!!អ៊ុំ?

ខ៖ បើចឹងទេឪពុកម្ដាយ ម្ដាយក៏ជីដូនជីតាក៏អត់នៅ មានតែខ្លួនឯងទេ

ក៖ អូ៎!!រៀបដោយខ្លួនឯងណអ៊ុំ?

ខ៖ ចា៎!!

ក៖ ចុះពេលណុងមានជាថ្លៃជំនូនទេអ៊ុំ?

ខ៖ អត់មានទេ

ក៖ អត់មានទេណអ៊ុំ?

ខ៖ ចា៎!!ពីព្រោះជំនាន់ទើបតែបែកថ្មីៗៗមានស្អី

ក៖ អូ៎!!

ខ៖ សូម្បីតែចងដៃថ្មីៗៗនឹងក៏ជាអង្ករ ចង់ដៃជាអង្ករនឹងស្រូវដែរ

ក៖ មួយនេះពេលណុងយើងចាយអង្ករណអ៊ុំ?

ខ៖ ចា៎!!

ក៖ លុយអត់មាន?

ខ៖ លុយអត់មានទេ

ក៖ ប៉ុន្តែនៅជំនាន់ណាបានមានលុយអ៊ុំ?

ខ៖ មកជំនាន់ចិតមើល 1970ជិត1980ហើយបានមានលុយចាយ

ក៖ ចឹងហោសអ៊ុំ?

ខ៖ ចា៎!!

ក៖ ចុះអ៊ុំគិតថាអ៊ុំបានអ៊ុំចេះភាសាខ្មែរបានល្អប៉ុណ្ណាដែរអ៊ុំ?

ខ៖ ខ្ញុំភាសាខ្មែរចឹងដូចរាល់ថ្ងៃចឹង បើថារឿងស្អីៗៗទៀតនឹងខ្ញុំមិនចេះទេ

ក៖ អូ៎!!ប៉ុន្តែអ៊ុំរៀនបានថ្នាក់ទីប៉ុន្មានដែរទៅ?

ខ៖ ខ្ញុំកាលពីនេះខ្ញុំរៀនបានថ្នាក់ទី3ចាស់

ក៖ អូ៎!!កាលណុងអ៊ុំរៀននៅណា?

ខ​៖ រៀននៅប្រជុំអង្គ

ក៖ ប៉ុន្តែសាលាបឋមនឹងមានឈ្មោះអីគេដែរអ៊ុំ?

ខ៖ អត់កាលពីជំនាន់ខ្ញុំដូចជាអត់មានដាក់ឈ្មោះដាក់អីផង គ្រាន់តែដាក់ថាសាលារៀននៅវត្តប្រជុំអង្គ នឹងតែម្ដង

ក៖ អូ៎!!បាទអ៊ុំបាទ ចុះកាលពីមុននឹងអ៊ុំធ្លាប់មានមិត្តភក្តិដែរស្និទ្ធិស្នាលធំធាត់មកជាមួយគ្នាទេ ស្និទ្ធិស្នាលហាសអ៊ុំ?

ខ៖ អើរអារឿងមិត្តភក្តិនឹងវាដូចជានិយាយរួមនឹងខ្ញុំដូចជាមិនសូវរឿងដើរចងក្រងមិត្តភក្តិចេះចុះអីអត់ទេ

ក៖ អូ៎!!បាទអ៊ុំ?

ខ៖ ដូចថាទៅណាៗៗ

ក៖ ដាច់ភ្លើងទៀតហើយ?

ខ៖ ដាច់ភ្លើង

ក៖ ចុះអ៊ុំធ្លាប់មានមិត្តភក្តិដែរស្និទ្ធិស្នាលធំធាត់មកជាមួយគា្នដែរទេ?

ខ៖ ធំធាត់ជាមួយគា្នមានតែបងប្អូនជីដូនមួយ

ក៖ អូ៎!!ប៉ុន្តែពួកគាត់មានឈ្មោះអីគេដែរ?

ខ៖ តែឈ្មោះអើរឈ្មោះសា រ៉េតទៅប៉ុន្តែសារ៉េតនឹងស្លាប់បាត់ហើយ

ក៖ អូ៎!!

ខ៖ ទើបតែស្លាប់ឥឡូវៗៗនឹងហាស

ក៖ ប៉ុន្តែធ្លាប់មានអនុស្សាវរីយ៍អីជាមួយគា្នដែរទេអ៊ុំតាំងពីតូចហាស?

ខ៖ អើរតាំងពីតូចៗៗចឹងដើរលេងទៅនេះអីដេកអីនៅជាមួយគា្នដែរ តែធ្វើម៉េចទៅបើវាស្លាប់មុនឯងទៅហើយនឹង

ក៖ អូ៎!!ចឹងហោសអ៊ុំ?

ខ៖ ចា៎!!

ក៖ ចុះកាលពីគាត់ស្លាប់នឹងដឹងអាយុប៉ុន្មានដែរហើយអ៊ុំ?

ខ៖ អាយុខ្ទង់50ឆ្នាំជាង

ក៖ អូ៎!!

ខ៖ ប្រហែល50-60ឆ្នាំអីនឹង

ក៖ អូ៎!!បាទអ៊ុំ ចុះអ៊ុំកាលនៅពីក្មេងអ៊ុំធ្លាប់លេងអីជាមួយគាត់ដែរទៅ?

ខ៖ ខ្ញុំអត់មានលេងអីទេគ្រាន់តែទៅរៀនទៅអីជាមួយគា្ន ហើយចឹងទៅយប់ឡើងដេកជាមួយគា្ន អីជាមួយគា្នចឹងទៅ

ក៖ អូ៎!!បាទអ៊ុំ?

ខ៖ ដល់ពេលចឹងគេក៏មានប្ដី យើងក៏មានប្ដីបែកគ្នាអស់ទៅ

ក៖ បាទអ៊ុំ?

ខ៖ ចា៎!!

ក៖ ចុះអ៊ុំមានចេះភាសាអីក្រៅពីភាសាខ្មែរទេអ៊ុំ?

ខ៖ អត់មានទេអត់ចេះ

ក៖ ចេះ ថៃ វៀតណាមអីក៏អ៊ុំអត់ចេះដែរ?

ខ៖ អត់

ក៖ ចុះកាលពីក្មេងរហូតមកដល់ពេលនេះអ៊ុំគិតថាជីវិតរបស់អ៊ុំនឹងធ្លាប់ធ្វើការងារអីគេខ្លះដែរទៅអ៊ុំ?

ខ៖ អ៊ុំហោស អូបើនិយាយពីរឿងជីវិតរបស់អ៊ុំកំសត់ណាស់ពីព្រោះអ៊ុំជាអ្នកអត់

ក៖ អូ៎!!បាទអ៊ុំ?

ខ៖ ចា៎!!កំសត់ណាស់អត់ហើយកូនកំព្រាទៀត

ក៖ ប៉ុន្តែអ៊ុំមានធ្លាប់ទៅធ្វើស្រែធ្វើអីទេ?

ខ៖ ធ្វើស្រែក៏អ៊ុំធ្វើ សំណង់ក៏អ៊ុំធ្វើដំណាំទៅនៅជំនាន់លុនណុលទៅនៅដាំត្រកួននឹងមួយថ្ងៃៗៗនៅតែ ចំការត្រកួនហើយមកដល់ឥឡូវនឹងហាស ហាណែមួយជំនាន់បែកជំនាន់អាពតនេះទៀត ជំនាន់អាពតក៏វេទនាហើយអាបែកអាពតនេះទៀតក៏អត់ ហើយមកព្រាត់ព្រាស់ប្ដីចឹងទៅ ចិញ្ចឹមកូនតែម្នាក់ឯងអីតែម្នាក់ឯង ទៅដាក់ឥដ្ឋក្នុងមួយថ្ងៃបានតែអង្ករពីរគីឡូក៏មាន

ក៖ អូ៎!!ទៅធ្វើការអោយគេណអ៊ុំ?

ខ៖ អង្ករមួយគីឡូក៏មានដាក់ឥដ្ឋ

ក៖ ដាក់ឥដ្ឋនៅណាដែរអ៊ុំ?

ខ៖ ដាក់ឥដ្ឋតាមឡាន

ក៖ អូ៎!!បាទអ៊ុំបាទ?

ខ៖ ចា៎!!មួយថ្ងៃបានតែអង្ករពីរគីឡូមួយគីឡូ ពីរគីឡូ

ក៖ ចុះអ៊ុំទៅធ្វើស្រែនឹងអ៊ុំធ្វើអីគេខ្លះដែរទៅអ៊ុំធ្វើនៅស្រែនឹង?

ខ៖ នៅស្រែអ៊ុំបើនិយាយពីររឿងនៅស្រែអ៊ុំនេះចឹងទៅជួលអោយគេភ្ជួរចឹងៗទៅក្នុងនង្គ័លមួយភ្ជួរទៅ ទៅស្ទូងអោយគេមានមួយផ្លូនទៅពីរផ្លូនទំរាំ អាលែងតែស្ទូងអោយគេទៅមកដីឯងនឹងរឹងកំព្រឹស

ក៖ អូ៎!!

ខ៖ ដល់ពេលចឹងទៅម្ដាយនេះដុំពោះអាខ្លួនអត់ហើយ ម្ដាយឈឺដុំពោះអាដែងពោះនៅក្នុងពោះហាស

ក៖ បាទអ៊ុំ?

ខ៖ មួយគួកប្រវែងប៉ុណ្ណឹង5គីឡូនៅក្នុងពោះ

ក៖ អូ៎ស!!អីគេគួកហោសអ៊ុំ?

ខ៖ ដុំសាច់នឹងហាស

ក៖ អូ៎!!

ខ៖ វាដុំហែងដុះប៉ុណ្ណឹងហាស

ក៖ ឥឡូវនឹងនៅក្នុងណុង?

ខ៖ ដល់ដែរពេលហើយទៅខ្ញុំមិនដឹងធ្វើម៉េចបានលុយអោយយកទៅមើលម្ដាយអោយរស់លក់ស្រែលក់ដី លក់ដីផ្ទះលក់ស្រែនឹងមួយបានតែមួយជី មួយបានតែពីរជីមួយបានបីស្រែ ហើយនឹងដីផ្ទះមួយទៀត បានមាសអត់បានដល់មួយដំឡឹងផងនឹង លក់ទៅយកទៅវះនៅអាលែងណែ

ក៖ វៀតណាម?

ខ៖ ពេទ្យអុនតាក់

ក៖ អូ៎!!នៅពេទ្យអុនតាក់ហោសអ៊ុំ?

ខ៖ ចា៎!!នៅជំនាន់ពេទ្យអុនតាក់

ក៖ អូ៎!!បាទអ៊ុំ?

ខ៖ បានវះយកអាដុំនឹងចេញមកបានបានមករស់នៅរហូតទាល់តែដល់ឥឡូវនឹងមើលពោះគាត់ហោស ស្នាមវះ

ក៖ ឥឡូវនឹងគាត់ស្រួលហើយណអ៊ុំ?

ខ៖ ចា៎!!

ក៖ អូ៎!!បាទអ៊ុំ ចុះអ៊ុំមានធ្លាប់បើកអាជីវកម្មលក់ដូរអីទេអ៊ុំ?

ខ៖ អ៊ុំអត់ដែរបានលក់ទេពីព្រោះអ៊ុំក្រ អ៊ុំអត់មានដើមទុនអី

ក៖ ចឹងអ៊ុំធ្វើតែការទេណអ៊ុំ?

ខ៖ អ៊ុំធ្វើតែការទេដើរធ្វើអោយគេចឹងទៅគេអោយលុយមកយកមកទិញអង្ករ ទិញត្រីស៊ីទៅ

ក៖ អូ៎!!បាទអ៊ុំ?

ខ៖ ចា៎!!

ក៖ ប៉ុន្តែអ៊ុំមានធ្លាប់ចិញ្ចឹមសត្វទេអ៊ុំ ចិញ្ចឹមមាន់ ទា ជ្រូក គោក្របីអីចឹងហាស?

ខ៖ ចិញ្ចឹម

ក៖ អ៊ុំចិញ្ចឹមអីគេដែរទៅ?

ខ៖ ចិញ្ចឹមជ្រូកចឹងទៅ ចិញ្ចឹមបានពីរបីខែចឹងទៅមើលតែទ្រុងទ្រើស បានប៉ុននេះទ្រើសតិចចឹងទៅ អ៊ុំលក់ទៅទិញអង្ករ ទិញត្រីស៊ីចឹងទៅ ចឹងទេមាន់នឹងគ្រាន់តែបានប៉ុនៗៗកជើងនឹងចាប់លក់អស់ទៅ

ក៖ អូ៎!!

ខ៖ យកមកទិញអង្ករ ទិញត្រីអាកាលយើងខ្វះខាតចឹងចិញ្ចឹមអីនឹងក៏វាមិនបានធំធាត់ដែរ

ក៖ បាទអ៊ុំបាទ?

ខ៖ ចា៎!!

ក៖ ចុះអ៊ុំគិតថាតាំងពីក្មេងរហូតមកដល់ពេលនេះនឹងជីវិតរបស់អ៊ុំនឹងមានការផ្លាស់ប្ដូរអីគេខ្លះដែរទៅ?

ខ៖ មកដល់ពេលនេះគឺមានការផ្លាស់ប្ដូរបានកូនៗៗវាធំៗៗចឹងទៅនេះវាចេះជួយផ្ទុះចិញ្ចឹមនេះចឹងទៅ អ៊ុំនឹងក៏ធូរធារបាននៅផ្ទះនៅសំបែងនេះតែនៅផ្ទះនៅសំបែងនឹងខ្លួននឹង ក៏មិនជាដែរចេះតែឈឺ

ក៖ អូ៎!!

ខ៖ ខ្លួនរាល់ថ្ងៃនឹងទឹកនោមផ្អែមផង លើសឈាមផង

ក៖ បាទអ៊ុំបាទ?

ខ៖ ចា៎!!បានកូនមិនអោយធ្វើអីនឹង បានកូននឹងជំនួយចេះជួយណែខំប្រឹងធ្វើការរោងចក្រ ហើយធ្វើការសំណង់អីខ្លះចឹងទៅជួយអោយបាននេះមក

ក៖ រហូតទាល់ឥឡូវនឹងណអ៊ុំ?

ខ៖ ចា៎!!

ក៖ ហើយចុះអ៊ុំគិតថាម្ហូបអីដែរអ៊ុំចូលចិត្តពិសារដែរអ៊ុំ?

ខ៖ រឿងម្ហូបនឹងមិនទៀងទាត់អ្វីក៏ដោយអោយតែថា ពីព្រោះអ៊ុំអារឿងខ្លួនរបស់អ៊ុំអ្នកមានជំងឺបើចឹងទេ អ្វីដែរអាចចង់នឹកឃើញអង្គុយៗៗចឹងទៅនឹកឃើញចង់នេះភ្លេតចឹងទៅប្រាប់កូនទៅ

ក៖ អូ៎!!

ខ៖ ចង់នោះភ្លេតនោះចឹងទៅប្រាប់កូនចឹងទៅ

ក៖ ចឹងមានន័យថាអ៊ុំចូលចិត្តអីនឹងមិនសូវទៀងទេណអ៊ុំ?

ខ៖ ចា៎!!មិនទៀងទេ

ក៖ ប៉ុន្តែភាគច្រើន?

ខ៖ ជួនទៅមួយថ្ងៃទាល់ល្ងាចនឹងអ៊ុំអត់ហូបបាយក៏មានដែរ

ក៖ ប៉ុន្តែអ៊ុំចូលចិត្តលក្ខណះថាជាឆា ស្ងោរ ចៀន ស្លអីអ៊ុំចូលចិត្តម្ហូបប្រភេទណាដែរទៅអ៊ុំ?

ខ៖ ឆាអ៊ុំមិនសូវចូលចិត្តទេ

ក៖ លក្ខណះ?

ខ៖ ចូលចិត្តតែរឿងស្ងោរអីចឹង

ក៖ ស្ងោរនឹងគ្រៀមក្រស់អីនឹងដែរអ៊ុំចូលចិត្ត?

ខ៖ ចា៎!!គ្រៀមក្រស់អីនឹង

ក៖ បាទអ៊ុំបាទ?

ខ៖ វាភាគច្រើននឹងច្រើនតែគ្រៀមក្រស់

ក៖ បាទ!!អ៊ុំបាទ ចុះអ៊ុំគិតថាកាលពីអ៊ុំនៅក្មេងនឹងល្បែងប្រជាប្រិយ៍អីដែរអ៊ុំចូលចិត្តលេងដែរអ៊ុំ?

ខ៖ រឿងល្បែងប្រជាប្រិយ៍អីអ៊ុំចូលចិត្តនឹងរឿងរាំតែម្ដងនឹង

ក៖ រាំណអ៊ុំ?

ខ៖ ចា៎!!

ក៖ ចុះបោះអង្គុញ ចោលឈូងអីនឹង?

ខ៖ មិនសូវទេ

ក៖ អ៊ុំអត់សូវចូលចិត្ត?

ខ៖ អ៊ុំអត់សូវទេបើថារឿងរាំរឿងអីនឹងរឿងឈរមើលនឹងអ៊ុំអត់ចេះឈរ

ក៖ ទៅដល់គឺចូល?

ខ៖ ទៅដល់គឺចូលរាំចឹងតែម្ដង

ក៖ អូ៎!!បាទអ៊ុំបាទ?

ខ៖ មិនបាច់ថាមកពីក្មេងទេមកឥឡូវនឹងចឹងដែរ

ក៖ ក៏ចឹងដែរ?

ខ៖ ចូលឆ្នាំនឹងរាំហែង3យប់ 3ថ្ងៃ

ក៖ អូ៎!!គេចាក់នៅក្នុងភូមិនឹងចូលរាំ?

ខ៖ នឹងកន្លែងលោកតានឹង

ក៖ អូ៎!!បាទអ៊ុំចុះអ៊ុំគិតថាអ៊ុំចូលចិត្តច្រៀងទេ?

ខ៖ មិនសូវទេ

ក៖ ប៉ុន្តែអ៊ុំចូលចិត្តស្ដាប់បទចំរៀង?

ខ៖ ចា៎!!

ក៖ លក្ខណះបទបុរាណ រឺមួយក៏បទសម័យដែរអ៊ុំ?

ខ៖ បទបុរាណច្រើនជាងបទសម័យ

ក៖ ចុះល្ខោនយីកេអីអ៊ុំចូលចិត្តស្ដាប់ដែរទេ?

ខ៖ អូ៎!!បើល្ខោនវិញទៅកន្លែងណាក៏អ៊ុំចូលចិត្តមើលដែរ?

ក៖ អូ៎!!បាទអ៊ុំ?

ខ៖ មើលទាល់ទល់ភ្លឺតែម្ដង

ក៖ អូ៎!!ចុះអ៊ុំគិតថាមាននរណាគេមួយនៅក្នុងក្រុមគ្រួសាររបស់អ៊ុំចេះលេងឧបករណ៍ភ្លេងដែរទេអ៊ុំ?

ខ៖ អត់អត់មានទេ

ក៖ អូ៎!!ចឹងហោសអ៊ុំ ចុះអ៊ុំគិតថាផ្ទះរបស់អ៊ុំនឹងមានលក្ខណះបែបណាតាំងពីក្មេងរហូតមកដល់ពេលនេះ ហាសកាលពីក្មេងនឹងផ្ទះយ៉ាងម៉េច ហើយឥឡូវនឹងផ្ទះយ៉ាងម៉េចចឹងហាសអ៊ុំ?

ខ៖ កាលពីក្មេងអ៊ុំនៅជាមួយជីដូនហាស

ក៖ បាទ!!អ៊ុំ?

ខ៖ កាលពីក្មេងអ៊ុំនៅជាមួយជីដូនជីដួននឹងគាត់រកស៊ីធូរធារគាត់មានសឹងដល់ខ្ញុំបំរើហោស

ក៖ បាទ!!អ៊ុំបាទ?

ខ៖ គាត់ធូរមែនទែនសឹងតែម្ដាយគាត់នឹងមាន ហើយពូជអំបូរគាត់នឹងចិនទៀត

ក៖ អូ៎!!

ខ៖ នឹងគាត់ធូរធារមែនទែនតែគាត់មកដល់ពេលត្រឹមអត់ពីគាត់ទៅកូនចៅរកស៊ីដាក់ចេះតែដាក់រហូត

ក៖ បាទអ៊ុំបាទ ចុះអ៊ុំគិតថាផ្ទះអ៊ុំឥឡូវនឹងផ្ទះរបៀបម៉េចដែរអ៊ុំ ឥឡូវផ្ទះអ៊ុំមានលក្ខណះជាផ្ទះបែបណាដែរអ៊ុំ?

ខ៖ ផ្ទះឈើទេ

ក៖ អូ៎!!ប៉ុន្តែនរណាគេជាអ្នកសាងសងដែរអ៊ុំ?

ខ៖ ផ្ទះនឹងអ៊ុំទិញគេស្រាប់ម៉ង

ក៖ អូ៎!!ចឹងណអ៊ុំណ?

ខ៖ ពីព្រោះលុយនឹងកូនវារកបានអាកូននោះទៅរកតិចមកអាកូននោះមករកតិចមក ជាពិសេសផ្ទះមួយនឹងជាកំលាំងរបស់កូនទាំងអស់

ក៖ បាទអ៊ុំបាទ ចុះជំនាញអីដែរអ៊ុំចេះស្ទាត់ជំនាញដែរអ៊ុំ?

ខ៖ អ៊ុំនិយាយរឿងអ៊ុំរឿងស្ទាត់ជំនាញដូចមិនប្រាកដបានថាចឹងអ៊ុំធ្វើអានោះតិចទៅៗៗ ស្រេចតែគេហៅអោយរកជួយធ្វើជួយនេះ អើរនិយាយពីប្រវត្តិរបស់អ៊ុំនឹងបើនិយាយពីរឿងធ្វើនឹងវាកំសត់ ណាស់

ក៖ អូ៎!!

ខ៖ មិនចាំបាច់ចំណុចណាជាចំណុចណាទេ ដើរបេះស្លឹកឈូកលក់ក៏មាន ដើរបេះស្លឹកអំពិលលក់ក៏មាន អីក៏មាន

ក៖ បាទ!!អ៊ុំបាទ?

ខ៖ ម៉្លោះហើយបានរកកំណត់មិនឃើញទេ

ក៖ អូ៎!!បាទចុះអ៊ុំគិតថាឪពុកម្ដាយរបស់អ៊ុំនឹងគាត់មានធ្លាប់បង្រៀនពីជំនាញអីទៅអ៊ុំដែរទេ?

ខ៖ អត់

ក៖ អត់ដែរទេណ?

ខ៖ ចា៎!!

ក៖ ដូចជាវេញវល្លិ៍ កូរស្ករត្នោត ធ្វើផ្ដៅធ្វើកន្ទេលអីក៏អត់ដែរដែលណអ៊ុំ?

ខ៖ អត់ទេ

ក៖ អូ៎!!បាទ?

ខ៖ បង្រៀនអីបើនៅតែមួយកន្លែងចឹងហាស

ក៖ អូ៎!!បាទអ៊ុំអាចប្រាប់ពីការលំបាកនៅក្នុងជីវិតរបស់អ៊ុំបានទេ កាលពីក្មេងមានការលំបាកអីគេខ្លះ ថាជំនាន់លុនណុល ជំនាន់ពលពតរឺដូចជាជំនាន់ខ្មែរក្រហម?

ខ៖ ដូចអ៊ុំនិយាយចឹងថាជំនាន់លុនណុលអ៊ុំធ្វើសំណង់ផង ដាំត្រកួនផងថាជីវិតអ្នកវាពិបាកមកជំនាន់ អាពតទៀតជំនាន់អាពតអាដែងណែវាប្រើអោយយើងសឹងតែថាបាយមិនសឹងអោយស៊ី អើរដល់ពេលមកជំនាន់នេះទៀតយើផងក្រទៀតដើរដាក់ឥដ្ឋផង ដើរបេះនេះដើរបេះនោះលក់ត្រកួន អីស្លឹកអំពិលអីលក់ផងអីផងដើរដាក់ឥដ្ឋបានណែដើរដាក់ឥដ្ឋបានយកម្ដាយនឹងទៅវះ យកទៅអីនឹងគេឃើញវេទនាពេកគេវាស់ដីអោយហាស

ក៖ បាទអ៊ុំបាទ?

ខ៖ គេវាស់ដីអោយនេះទំហំដីអាដែងណែផ្ទះប៉ុនសសរនឹងទៅសសរនោះបណ្ដោយមានតែ8ម៉ែត្រទេ

ក៖ បាទអ៊ុំ?

ខ៖ ចា៎!!ហើយដល់ពេលហើយថៅកែឡនឹងគេឃើញអាណិតគេហៅអោយឥដ្ឋ3ពាន់ គេហៅអោយឥដ្ឋ3ពាន់ដល់ពេលហើយអ្នកស្រុកអ្នកភូមិនឹងគេចេះតែសួរយូរធ្វើផ្ទះហី ចុះខ្ញុំធ្វើម៉េចបងហើយក្នុងមួយថ្ងៃបានតែអង្ករពីរគីឡូ ទៅអង្ករបីគីឡូនឹងហើយអោយខ្ញុំបានលុយណាទៅ ធ្វើផ្ទះដល់តែពេលហើយចឹងទៅគេចេះតែផ្សព្វផ្សាយៗៗឃុំមកជួយស៊ីម៉ង់បីប៉ាវមក ខាងខ័ណ្ឌនៅច្បារអំពៅគេជួយខ្សាច់មួយឡានស៊ីម៉ង់ពីរប៉ាវមក

ក៖ និយាយរួម?

ខ៖ ខាងរដ្ឋគេជួយស៊ីម៉ង់បីប៉ាវបានបានធ្វើផ្ទះប៉ុណ្ណឹងមួយហើយដល់ពេលហើយទៅកូននឹងវាធំៗៗ

ក៖ អូ៎!!បាទ?

ខ៖ ដល់ពេលដែរកូននឹងវាធំៗៗមានប្ដីមានប្រពន្ធចឹងទៅវាដេកគរគា្នវាមិនកើត

ក៖ ចឹងបែកផ្ទះទៅ?

ខ៖ ដល់ពេលហើយក៏លក់ផ្ទះតូចនឹងទៅ

ក៖ បាទអ៊ុំបាទ?

ខ៖ អាផ្ទះតូចថ្មនឹងហាសលក់ទៅបានមកទិញផ្ទះនេះនៅ

ក៖ អូ៎!!បាទប៉ុន្តែអ៊ុំឥឡូវនឹងអ៊ុំនៅតែរៀបឥដ្ឋដដែលរឺមួយក៏យ៉ាងម៉េចដែរអ៊ុំ?

ខ៖ អ៊ុំអត់ទេឥឡូវកូនលែងអោយធ្វើអីហើយពីព្រោះវាចេះតែឈឺ

ក៖ អូ៎!!ចឹងណអ៊ុំណ?

ខ៖ វាកើតអាទឹកនោមផ្អែម កើតអាលើសឈាមនឹងកូនលែងអោយធ្វើអីហើយ

ក៖ ចុះអ៊ុំកាលពីជំនាន់ពលពតគេអោយអ៊ុំធ្វើអីគេខ្លះដែរទៅអ៊ុំ?

ខ៖ គេអោយរែកដី រែកដីពីក្រោមឡើងមកលើចាក់អាដែងទំនុបចឹងហាស

ក៖ អូ៎!!រួចចុះអ៊ុំគិតថាពេលណុងគេអោយជំលាសអ៊ុំទៅណាទៅ?

ខ៖ ដល់តែពេលនេះហើយរែកៗៗនេះហើយទៅគេអោយអ៊ុំទៅកាត់ត្រីប្រហុកនៅឡុងបិនហោស

ក៖ អូ៎!!ឡុងបិន?

ខ៖ ចា៎!!

ក៖ ឡុងបិននឹងនៅណាវិញអ៊ុំ?

ខ៖ នៅអ៊ីជិតវៀតណាម

ក៖ អូ៎!!បាទអ៊ុំបាទ?

ខ៖ ចា៎!!ហើយគេអោយទៅកាត់ត្រីប្រហុកនៅណុង កាត់ត្រីប្រហុកដល់ពេលដែរវៃបែកនឹង គេវៃបែកពីនឹងមក

ក៖ បាទអ៊ុំបាទ?

ខ៖ ម៉ែរបស់ខ្ញុំនឹងនៅនេះទេ

ក៖ អូ៎!!ចឹងហោសអ៊ុំ?

ខ៖ ដល់ហើយវៃបែកនឹងមក ដល់ពេលមកនឹងមករកម្ដាយទំរាំនឹងឃើញ

ក៖ ចឹងណអ៊ុំ?

ខ៖ ចា៎!!ចឹងអូន

ក៖ ចុះអ៊ុំគិតថាពេលណាដែរអ៊ុំសប្បាយនៅក្នុងឆាកជីវិតរបស់អ៊ុំ?

ខ៖ អើរមិនដឹងពេលណាកូនអើយមើលទៅទាល់តែដាច់ខ្យល់ទៅវិញនឹងក៏មិនដឹងដែរ

ក៖ ចឹងដូចជាអ៊ុំធ្លាប់មានក្ដីស្រម៉ៃថាពេលដែរធំឡើងនឹងអ៊ុំចង់ធ្វើអីដែរទេ?

ខ៖ អ៊ុំដូចជាគ្មានក្ដីស្រម៉ៃអីទេកូន មើលទៅដូចជាវាអត់មានអីរីកចំរើនទៅមុខ ឥឡូវនឹងរឹតតែអត់ទៅៗៗ ចង់សឹងអីរាល់ថ្ងៃនឹងគេមើលមកឃើញតែផ្ទះប៉ុណ្ណឹងទេ ប៉ុន្តែមានតែផ្ទះនឹងទេ

ក៖ មានតែសំបកផ្ទះទេណអ៊ុំ?

ខ៖ ចា៎!!មានតែសំបកផ្ទះទេបើថារឿងអ្វីៗៗនឹងសឹងតែគ្មានទេអត់គឺអត់មែនទែន

ក៖ បាទអ៊ុំបាទ ចុះអ៊ុំបើសិនជាសំនួរចុងក្រោយបើសិនជាអោយអ៊ុំមានគោលបំណង អោយអ៊ុំផ្ដែផ្ដាំទៅកូនចៅជំនាន់ក្រោយនឹងតើអ៊ុំចង់ផ្ដែផ្ដាំអីទៅគាត់ដែរអ៊ុំ?

ខ៖ អ៊ុំមានពាក្យគ្រាន់តែផ្ដែផ្ដាំទៅកូនចៅជំនាន់ក្រោយធ្វើម៉េចអោយប្រឹងប្រែងកុំដើរបែរឡោអាលាតែ​ កុំដើរអត់ប្រយោជន៍ខំប្រឹងធ្វើការខំប្រឹងរកស៊ី រឺមួយធ្វើអោយជាមនុស្សល្អនឹងគេអោយបានអើរ ត្រឹមត្រូវ

ក៖ បាទអ៊ុំបាទ?

ខ៖ មានប៉ុណ្ណឹង

ក៖ ចឹងជាចុងក្រោយខ្ញុំអរគុណច្រើនអ៊ុំដែរានអោយខ្ញុំបានពិភាក្សាជាមួយអ៊ុំដែរទាក់ទងពីប្រវត្តិរបស់អ៊ុំ ហើយខ្ញុំនឹងដាក់ការសំភាសន៍ទាំងអស់នេះទៅក្នុងវេបសាយរបស់សាលាដើម្បីតំកល់ទុកអោយអ៊ុំ

ខ៖ ចា៎!!នឹងហើយកូន

ក៖ ហើយជាចុងក្រោយខ្ញុំជូនពរអ៊ុំដើម្បីអោយមានសុខភាពល្អ ហើយមានកូនចៅអាចរកស៊ីមានបានទាំងអស់គ្នាចឹងហាសអ៊ុំ បាទអរគុណច្រើនអ៊ុំ៕៕៕